Komission asetus (ETY) N:o 2255/92, annettu 31 päivänä heinäkuuta 1992, Madeiran elävien nautojen hankintajärjestelmän soveltamista koskevista yksityiskohtaisista säännöistä



Virallinen lehti nro L 219 , 04/08/1992 s. 0037 - 0039

Suomenk. erityispainos Alue 3 Nide 44 s. 0093

Ruotsink. erityispainos Alue 3 Nide 44 s. 0093



KOMISSION ASETUS (ETY) N:o 2255/92, annettu 31 päivänä heinäkuuta 1992, Madeiran elävien nautojen hankintajärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) 1600/92(1) ja erityisesti sen 10 artiklan, sekä katsoo, että asetuksen (ETY) N:o 1600/92 5 artiklan mukaisesti naudanliha-alaa ja markkinointivuotta 1992/1993 varten olisi määritettävä niiden urospuolisten eläinten määrä, jotka vapautetaan kolmansien maiden suorassa tuonnissa perittävästä tuontimaksusta tai jotka eivät saa muualta yhteisöstä peräisin oleville tuotteille annettavaa tukea, edellä tarkoitetun tuen suuruus Madeiran urospuolisten eläinten hankintaan on vahvistettava siten, että yhteisön sisäinen tavarantoimitus voidaan tehdä maailmanmarkkinoita vastaavissa hankintaolosuhteissa, komission asetuksessa (ETY) N:o 1696/92(2) säädetään Azorien ja Madeiran tiettyjen maataloustuotteiden hankintajärjestelmän soveltamista koskevista yhteisistä yksityiskohtaisista säännöistä; naudanliha-alalla voimassa olevasta kaupallisesta käytännöstä olisi annettava täydentäviä yksityiskohtaisia säännöksiä, erityisesti tuontitodistusten ja tukitodistusten voimassaoloajan ja vakuuden määrän osalta toimijoiden velvoitteiden toteuttamisen takaamiseksi, tämän järjestelmän toteutuminen edellyttää, että kyseiset eläimet lihotetaan ja eläimistä saatavat tuotteet kulutetaan Madeiralla; näiden edellytysten noudattamisen takaamiseksi olisi säädettävä tarvittavista vakuuksista ja valvonnasta, hankintajärjestelmän moitteettoman hallinnon toteuttamiseksi olisi säädettävä aikataulusta todistushakemusten jättämiselle ja harkinta-ajasta niiden myöntämiselle, asetuksen (ETY) N:o 1600/92 mukaisesti hankintajärjestelmää sovelletaan 1 päivästä heinäkuuta 1992; yksityiskohtaisten sääntöjen voimaantulo olisi säädettävä alkavaksi samana päivänä, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1600/92 5 artiklan mukaisesti niiden Madeiralle lihottamista ja kuluttamista varten tarkoitettujen elävien sonnien lukumäärä, jotka voidaan vapauttaa tulli- ja tuontimaksuista tai yhteisön tuesta, vahvistetaan liitteessä I. 2 artikla 1 Tuontimaksuista vapauttamisen edellytyksenä on: a) maahantuontihetkellä tehty tuojan kirjallinen ilmoitus, että naudat on tarkoitettu Madeiralla lihotettavaksi kuutenakymmenenä päivänä vapaasti liikkeelle laskemisen päivästä alkaen ja että niistä saatavat tuotteet kulutetaan siellä; b) tuojan antama maahantuontipäivänä voimassa olevan tullimaksun ja tuontimaksun suuruinen vakuus; c) tuontihetkellä allekirjoitettu tuojan kirjallinen sitoumus Portugalin viranomaisille ilmoittaa kuukauden kuluessa tuontipäivästä se maatila tai ne maatilat, jossa naudat lihotetaan. 2 Vakuus annetaan hakijan valinnan mukaan käteisenä tai Portugalin vahvistamia perusteita vastaavan laitoksen antamana takuuna. 3 Lukuun ottamatta ylivoimaista estettä, vakuus vapautetaan ainoastaan, jos kahdentoista kuukauden määräajan kuluttua Portugalin toimivaltaisille viranomaisille esitetään todistus, että: a) nautoja on lihotettu 1 kohdan c alakohdan mukaisesti ilmoitetulla maatilalla tai maatiloilla, b) nautoja ei ole teurastettu ennen 1 kohdan a alakohdassa säädetyn määräajan päättymistä, tai c) naudat on teurastettu ennen tämän määräajan päättymistä terveydellisistä syistä tai ne ovat kuolleet sairauden tai onnettomuuden vuoksi. Vakuus vapautetaan välittömästi sen jälkeen kun todisteet on esitetty. Kuitenkin: - jos kahdentoista kuukauden määräaikaa ei ole noudatettu, vapautettavan vakuuden määrää vähennetään 15 prosentilla, - jos kahdentoista kuukauden määräajan ylitys on suurempi kuin kuusi kuukautta, koko vakuus menetetään. Vapauttamattomat määrät menetetään tullina ja tuontimaksuina. 4 Sovellettaessa tätä asetusta tuontihetkenä tai tuontipäivänä pidetään sitä päivää, jona ilmoitus vapaasti liikkeelle laskemisesta hyväksytään. 3 artikla 1 Yhteisön tuen saamiseksi edellytetään: a) Madeiraan saapumishetkellä hakijan kirjallinen ilmoitus, että naudat on tarkoitettu siellä lihotettavaksi kuutenakymmenenä päivänä saapumispäivästä ja niistä saatavat tuotteet on tarkoitettu siellä kulutettavaksi; b) nautojen saapumishetkellä hakijan allekirjoittama kirjallinen sitoumus ilmoittaa Portugalin toimivaltaisille viranomaisille kuukauden kuluessa nautojen saapumispäivää seuraavasta päivästä maatila tai maatilat, jossa nautaeläimet lihotetaan. 2 Lukuun ottamatta ylivoimaista estettä, tuki maksetaan ainoastaan, jos asetuksen (ETY) 1696/92 4 artiklan 1 kohdassa tarkoitettuun tukihakemukseen on liitetty todiste siitä, että: a) naudat on lihotettu 1 kohdan b alakohdan mukaisesti ilmoitetulla maatilalla tai maatiloilla; b) nautoja ei ole teurastettu ennen 1 kohdan a alakohdassa tarkoitetun määräajan päättymistä, tai c) naudat on teurastettu ennen tämän määräajan päättymistä terveydellistä syistä tai ne ovat kuolleet sairauden tai onnettomuuden vuoksi. Asetuksen (ETY) N:o 1696/92 4 artiklan 1 kohdan 2 alakohta sovelletaan vastaavasti. 3 Tämän asetuksen soveltamiseksi saapumishetkenä tai saapumispäivänä pidetään tosiasiallista Madeiralle saapumispäivää. 4 artikla 1 Edellä 1 artiklassa tarkoitetun järjestelmän nojalla jokainen maahan tuotu tai toimitettu eläin on tunnistettava: - häviämättömästä tatuoinnista, - virallisesta tai virallisesti sovitusta korvamerkinnästä vähintään toisessa eläimen korvassa. 2 Tatuointi ja merkintä tehdään siten, että niiden kirjaamisella vapaasti liikkeelle laskemisen tai saapumisen aikana voidaan todeta vapaasti liikkeelle laskemisen tai saapumisen päivämäärä ja maahantuojan tai tuen hakijan henkilöllisyys. 5 artikla Yhteisön tuen määrä vahvistetaan liitteessä II. 6 artikla 1 Portugali nimeää toimivaltaisen viranomaisen: a) tuontitodistusten myöntämiseen; b) asetuksen (ETY) N:o 1696/92 4 artiklan 1 kohdassa säädetyn tukitodistuksen myöntämiseen; c) tuen maksamiseen kyseisille toimijoille. 2 Portugali toteuttaa tarvittavat toimenpiteet valvoakseen 2 artiklan 1 kohdassa ja 3 artiklan 1 kohdassa säädettyjen velvoitteiden täyttämistä. 7 artikla Asetuksen (ETY) N:o 1696/92 säännöksiä sovelletaan. 8 artikla 1 Todistushakemukset jätetään toimivaltaisille viranomaisille jokaisen kuukauden viiden ensimmäisen työpäivän aikana. Hakemus on hyväksyttävä ainoastaan, kun: a) se ei ole suurempi kuin Portugalin ilmoittama suurin saatavilla oleva määrä; b) ennen hakemusten jättämisestä säädetyn määräajan päättymistä esitetään todiste, että toimija on suorittanut vakuuden 30 ecua päätä kohti. 2 Todistukset myönnetään jokaisena kuukauden kymmenentenä työpäivänä. 9 artikla 1 Tuontitodistusten voimassaoloaika päättyy niiden myöntämistä seuraavan kuukauden viimeisenä päivänä. 2 Tukitodistusten voimassaoloaika päättyy niiden myöntämistä seuraavan toisen kuukauden viimeisenä päivänä. 10 artikla Edellä 5 artiklassa säädetyt tuet maksetaan tosiasiallisesti toimitettujen määrien mukaisesti. 11 artikla Edellä 5 artiklassa mainittua tuen määrää muutetaan markkinatilanteen niin vaatiessa. 12 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 1 (2) EYVL N:o L 179, 1.7.1992, s. 6 LIITE I >TAULUKON PAIKKA> LIITE II >TAULUKON PAIKKA>